Tiele
Tiele (kin. 鐵勒, pinyin: Tiĕlè), dar žinomi kaip Čile (kin. 敕勒, pinyin: Chilè), Tele (kin. 特勒, pinyin: Telè), Gaoče (kin. 高車, pinyin: Gaoche)  – senovės kinų šaltiniuose minima tiurkiškos kilmės senovės tauta, kuri IV–VIII a. gyveno šiaurinėje Mongolų plynaukštėje (dab. šiaurės Mongolija ir Rusijos Užbaikalė), Džungarijoje ir Žetisu. Ši tauta greičiausiai buvo gimininga anksčiau čia minimiems dinglingams. Kinijoje jie buvo laikomi viena ir ta pačia tauta. Tiele buvo tiesioginiai karlukų, tokuz-ogūzų ir kitų tiurkų genčių protėviai.